Tongmo

Tongmo () adalah sejenis sosej lembu yang dihasilkan oleh masyarakat Cam menduduki Vietnam dan Kemboja serta diasporanya di Malaysia terutamanya di negeri Kelantan. 

 Gambaran umum 
Nama asal makanan ini dalam bahasa Cam iaitu tung lamaow (ꨓꨭꩂ ꨤꨟꨯꨱꨥ   ; juga divietkan kepada tung lò mò) gabungan kata ꨓꨭꩂ tung bererti "usus"Thurgood (1999), m/s. 340-1 dan ꨤꨟꨯꨱꨥ lamaow "lembu" (sewarisan Aceh: leumo).Thurgood (1999), m/s. 306

Penyebarannya ke Malaysia dibawakan pelarian Cam yang berhijrah dari rantau Indochina yang bergolak akibat konflik perang sepanjang dekad 1970-an menuju Selatan Thailand dan Kelantan.

 Pembuatan 
Daging lembu yang paling diiinginkan membuat tongmo ialah daging peha kaki yang agak liat dan lemak lapisan perut ususnya, ia dicincang dan diperapkan dengan halia untuk menghilangkan bau hanyirnya sebelum dicampurkan dengan lemak tadi sebanyak nisbah 1:5 untuk disumbat ke dalam usus lembu sama yang telah dibersihkan. Rempah pemerisa daging ini termasuk cili, bunga lawang dan bawang putih, pulut turut ditambah sebagai pengisi.

Usus ini diikat menjadi ruas-ruas, ditusuk-tusuk agar air isinya keluar sedikit tanpa pecah dan dijemur di bawah terik matahari selama 2-3 hari.

 Penyediaan 
Tongmo lazim dimasak panggang dan dihidang terus bersama jeruk betik atau kicap, tetapi ia juga boleh dimasak kukus, digoreng mahupun diisi dalam lauk lain.

 Rujukan 

Sumber
 Thurgood, Graham (1999). From ancient Cham to modern dialects: Two thousand years of language contact and change. Oceanic Linguistics Special Publication No. 28. Honolulu: University of Hawai'i Press. ISBN 0-8248-2131-9.

 Pautan luar 

 TONGMO Bakar Viral, Resepi Kemboja Citarasa Malaysia - DestinasiTV
 Eat TUNG LO MO - CHAM RICE CAKES - The Cham people's specialty in An Giang - video oleh Khoai Lang Thang di YouTube
 Tung Lò Mò đặc sản người Chăm An Giang - video menunjukkan pembuatan tongmo secara kilang industri di An Giang